ΜΙΑ ΣΕΙΡΑ ΤΟΥ NETFLIX
Αυτό που προτείνω είναι ότι κάτι που θα αναγνωρίζαμε
ως προηγμένο πολιτισμό υπήρχε την Εποχή των Παγετώνων.
Δεν λέω ότι πέταξαν στο φεγγάρι.
Αλλά αυτό που λέω είναι ότι ήταν πολύ πιο προηγμένοι
ως προς τις επιστημονικές γνώσεις.
Γνώσεις για τη Γη, γνώσεις για το σύμπαν,
απ' ό,τι διδαχτήκαμε.
Και ικανοί για εντυπωσιακά επιτεύγματα μηχανικής,
όπως ο χώρος που πηγαίνω στην Καππαδοκία της Τουρκίας.
Υπάρχει ένα αρχαίο καταφύγιο επιβίωσης βαθιά κάτω από τη γη…
φτιαγμένο όχι μόνο για να στεγάζει μερικούς ανθρώπους, αλλά χιλιάδες.
Οι συμβατικοί ιστορικοί εξετάζουν καιρό τη χρήση του,
αλλά εγώ πιστεύω ότι μπορεί να εξηγεί
πώς χάθηκε αυτός ο χαμένος αρχαίος πολιτισμός που ψάχνω.
Αυτή είναι η ιστορία της Μαλακοπής.
ΕΝΑΣ ΜΟΙΡΑΙΟΣ ΧΕΙΜΩΝΑΣ
Έχω έρθει σε μια περιοχή της Τουρκίας γνωστή ως Καππαδοκία.
Περίπου 390 χλμ. βορειοδυτικά από τους περιβόλους του Γκεμπεκλί Τεπέ…
ΓΚΕΜΠΕΚΛΙ ΤΕΠΕ - ΤΟΥΡΚΙΑ
…που θάφτηκαν σκοπίμως,
τιμώντας μια εποχή μεγάλου κατακλυσμού στο τέλος του τελευταίου Παγετώνα.
Εκατομμύρια χρόνια πριν, το τοπίο αυτής της περιοχής μεταμορφώθηκε
από μια σειρά ηφαιστειακών εκρήξεων που άφησαν στρώματα στάχτης,
τα οποία συμπυκνώθηκαν στις χιλιετίες σε μαλακή πέτρα που λέγεται τόφος.
Μια πέτρα που πλάθεται εύκολα από τα στοιχεία,
φτιάχνοντας τις αποκαλούμενες "καμινάδες νεράιδων".
Μια πέτρα, όμως, που επέτρεψε επίσης την κατασκευή
ενός από τα πιο αξιοσημείωτα έργα μεγάλης κλίμακας
που έχει αρχίσει ποτέ η ανθρωπότητα βαθιά κάτω από αυτήν τη μαλακή πέτρα.
Μόλις μερικά χλμ. από εδώ που είμαι,
η μυστηριώδης κρυμμένη πόλη που φτιάχτηκε χιλιάδες χρόνια πριν έχει αποκαλυφθεί.
Είναι έργο ενός ως τώρα μη αναγνωρισμένου πολιτισμού
που σαφώς παρακινήθηκε από φόβο.
Επομένως, το μεγάλο ερώτημα είναι, φόβο για τι πράγμα;
Η κοντινότερη πόλη, η Μαλακοπή, φαίνεται συνηθισμένη.
Όμως, το 1963, εργολάβοι που ανακαίνιζαν ένα σπίτι εδώ έσπασαν ένα πάτωμα
και ανακάλυψαν ένα βαθύ τούνελ που οδηγούσε σε έναν ξεχασμένο κόσμο.
Δύσκολο να πιστέψεις, καθώς περπατάς στους χωματόδρομους της πόλης,
ότι σκαλισμένο από το βραχώδες υπόστρωμα κάτω από τα πόδια μου
είναι ένα αρχαίο, τεράστιο και μυστηριώδες υπόγειο συγκρότημα.
Αν είστε κλειστοφοβικοί, αυτή είναι η προειδοποίησή σας.
Πηγαίνουμε κάτω από τη γη.
Αυτή είναι η υπόγεια πόλη της Μαλακοπής.
ΜΑΛΑΚΟΠΗ
Μια σειρά από πέτρινα τούνελ και δωμάτια
που βουτάει σε βάθος ως και 85 μέτρα κάτω από την επιφάνεια…
και δημιουργεί 18 επίπεδα δωματίων και τούνελ.
Ολόκληρο το συγκρότημα πελεκήθηκε από τον βράχο με χειροπελέκεις.
Ένας χαοτικός λαβύρινθος
που κάθε τόσο πλαταίνει σε ανοιχτούς χώρους.
Από μέσα, είναι πρακτικά αδύνατο να καταλάβεις την κλίμακα του μέρους.
Μα το μεγαλύτερο μέρος της πόλης έχει χαρτογραφηθεί
και αν αφαιρέσουμε τον βράχο ανάμεσα στους χώρους,
βλέπουμε μια διατομεακή άποψη της πόλης
και είναι άκρως εντυπωσιακή.
Είναι μια μυρμηγκοφωλιά σε ανθρώπινο μέγεθος, με υπόγεια σπήλαια και τούνελ
που εκτείνεται σε μια περιοχή τεσσάρων τ.χλμ.
Για καλό εξαερισμό, η Μαλακοπή έχει πάνω από 15.000 αεραγωγούς
που συνδέουν τα επίπεδα με την επιφάνεια…
και πάνω από 50 κάθετα φρεάτια,
με κάποια να εκτείνονται ως τον υδροφόρο ορίζοντα 85 μέτρα κάτω από την επιφάνεια…
ονομάζοντας το συγκρότημα.
Η τουρκική ονομασία της σημαίνει "βαθύ πηγάδι".
Εντυπωσιακή στην ευρηματικότητα και αρχιτεκτονική της,
υπολογίζεται ότι η Μαλακοπή μπορεί να στεγάσει ως και 20.000 ανθρώπους.
Οι ερωτήσεις παραμένουν.
Ποιους ανθρώπους, πότε και γιατί;
Δύσκολο να μάθουμε ακριβώς,
αφού η Μαλακοπή είναι σαν τόπος εγκλήματος που ποδοπατείται επί γενεές.
ΤΟΥΡΚΙΑ - ΣΥΡΙΑ
Πολλοί πολιτισμοί έχουν περάσει από εδώ.
ΚΑΠΠΑΔΟΚΙΑ
Για αιώνες, η Καππαδοκία καταλάμβανε ένα μέρος στρατηγικής σημασίας…
ΝΕΒΣΕΧΙΡ - ΜΑΛΑΚΟΠΗ
…κατά μήκος του θρυλικού Δρόμου του Μεταξιού που συνέδεε Ασία και Ευρώπη
από τα χρόνια του Μεγάλου Αλεξάνδρου.
Ο ΔΡΟΜΟΣ ΤΟΥ ΜΕΤΑΞΙΟΥ
Η Τουρκάλα ακαδημαϊκός Σεβίμ Τούντσντεμιρ
είναι ειδικός στα τούνελ της Μαλακοπής και τους κατοίκους τους.
ΣΕΒΙΜ ΤΟΥΝΤΣΝΤΕΜΙΡ - ΔΙΕΥΘΥΝΤΡΙΑ ΜΟΥΣΕΙΟΥ
Η περιοχή έχει φιλοξενήσει πολλούς πολιτισμούς.
Αν τους μετρήσουμε από την αρχή,
ήταν οι Χετταίοι,
μετά ήταν οι Φρύγες, μετά οι Πέρσες,
το Βασίλειο της Καππαδοκίας,
η Ρωμαϊκή Αυτοκρατορία.
Όλοι όσοι πέρασαν τα χρησιμοποίησαν.
Χρησιμοποιούνταν μέχρι την οθωμανική περίοδο.
1.400 Μ.Χ.
Όταν πρωτοανακαλύφθηκαν τα τούνελ,
οι αρχαιολόγοι βρήκαν τέχνεργα πρώιμων χριστιανών,
και στα βαθύτερα επίπεδα, μυστικά δωμάτια συναντήσεων
σκαλισμένα με θολωτές οροφές σαν εκκλησίες.
Η αρχική ιστορία, λοιπόν,
στην οποία πολλοί ιστορικοί προσκολλούνται ακόμη,
ήταν ότι τα τούνελ κάτω από την πόλη
είχαν σκαλιστεί από χριστιανούς τον 7ο αιώνα μ.Χ…
650 Μ.Χ.
…για να κρύβονται από τις επιδρομές των Αράβων.
Έχει απήχηση στους τουρίστες από τη Δύση.
Επίσης, είναι τελείως λάθος.
Μετέπειτα εκσκαφές έδειξαν ότι χρησιμοποιούσαν αυτήν την υπόγεια πόλη
ήδη από τον 8ο αιώνα π.Χ…
750 Π.Χ.
…εκατοντάδες χρόνια πριν από τους χριστιανούς.
Αυτό το συναντάμε συνέχεια σε αρχαιολογικούς χώρους ανά τον κόσμο.
Υπάρχει μια μεγάλη ανακοίνωση βασισμένη στη σοφία των αρχαιολόγων
και ξανά και ξανά η ανακοίνωση είναι λάθος.
Λάθος βάσει γεγονότων.
Αποδεδειγμένα λάθος από μετέπειτα εκσκαφές χωρίς να αλλάζει.
Μην εμπιστεύεστε τους πίνακες ανακοινώσεων. Ερευνήστε.
Μη βασίζεστε στους υποτιθέμενους ειδικούς.
Πολλοί πολιτισμοί χρησιμοποίησαν τα τούνελ ανά τους αιώνες,
αλλά αυτό που θέλω να μάθω είναι ποιος ξεκίνησε αυτό το έργο.
Πόσο παλιά χρονολογείται;
Ο ιστορικός Χουσάμ Σουλεϊμάνγκιλ ερευνά αυτόν τον χώρο επί δεκαετίες,
προσπαθώντας να ξεκλειδώσει την προέλευσή του.
Όταν κοιτάζω τη Μαλακοπή και την πολυπλοκότητά της, σαστίζω.
Πότε νομίζεις ότι ξεκίνησε αυτό το έργο;
Υπάρχουν διάφορες θεωρίες.
ΧΟΥΣΑΜ ΣΟΥΛΕΪΜΑΝΓΚΙΛ - ΙΣΤΟΡΙΚΟΣ
Καμία δεν αποδεικνύεται επιστημονικά.
Μάλιστα.
Δεν βρήκαν γραπτές πληροφορίες.
Δεν βρήκαν βιολογικά υλικά για να κάνουν ραδιοχρονολογήσεις.
Υπάρχουν ραδιοχρονολογήσεις;
Απ' όσο ξέρω, δεν υπάρχουν.
Πολύ περίεργο.
Η ημερομηνία αποτελεί ακόμη μυστήριο.
Έχω τις δικές μου θεωρίες,
μα ο Χουσάμ προτείνει ημερομηνία
βασισμένος στον παλιότερο γνωστό πολιτισμό που ήταν στα σπήλαια.
Η πιο πιθανή θεωρία, κατ' εμέ,
είναι βασικά περίπου τον 8ο αιώνα π.Χ.
Εκείνη την εποχή, αυτό το μέρος
κατοικούνταν από έναν λαό γνωστό ως Φρύγες,
οι οποίοι βρίσκονταν υπό την απειλή των Ασσυρίων.
Ένας μεγάλος στρατός Ασσυρίων ερχόταν από τα νοτιοανατολικά.
Οι Φρύγες θα έβλεπαν τους εισβολείς με απόλυτο τρόμο.
Οι Ασσύριοι φημίζονταν για το γδάρσιμο των αιχμαλώτων,
τον ανασκολοπισμό τους, και το κάψιμο ζωντανών παιδιών.
Κατά τις μετέπειτα αναφορές,
όταν οι Ασσύριοι κινήθηκαν εναντίον των κατοίκων της κοιλάδας,
εξεπλάγησαν από τις καινοτόμες τακτικές των αμυνόμενων.
Οι Φρύγες μάχονταν εναντίον του ασσυριακού στρατού
σε στιλ ανταρτοπόλεμου,
κάνοντας επίθεση σε αναπάντεχα μέρη.
Όταν ο στρατός τούς κυνηγούσε,
χρησιμοποιούσαν αυτά ως κρυψώνες.
Είναι καθιερωμένη στρατηγική στον ανταρτοπόλεμο.
Παρόμοια τούνελ έσκαψαν οι Βιετκόνγκ στο νότιο Βιετνάμ.
Οι Αφγανοί επαναστάτες έκαναν το ίδιο
για να κρυφτούν από τους Σοβιετικούς και ύστερα από Αμερικανούς.
Η επίσημη θέση
ότι οι Φρύγες έσκαψαν αυτά τα τούνελ ως μυστική στρατιωτική βάση
φαίνεται να υποστηρίζεται από ένα πολύ έξυπνο χαρακτηριστικό…
τους τεράστιους πέτρινους δίσκους που κυλάνε στη θέση τους,
κλείνοντας τους διαδρόμους.
Αυτές οι κυλιόμενες πόρτες έχουν διάμετρο μέχρι και ενάμισι μέτρο
και ζυγίζουν ως μισό τόνο.
Στην εσωτερική επιφάνεια, ο δίσκος έχει μια τρύπα.
Βάζεις μια μικρότερη πέτρα κλειδώματος ως χερούλι και η πόρτα κλείνει,
δημιουργώντας ένα αξεπέραστο φράγμα για αυτόν στην άλλη πλευρά.
Έφτιαξαν, όμως, οι Φρύγες αυτές τις ευρηματικές πόρτες
ή ήταν ήδη εδώ;
Είναι σκαλισμένες από την ίδια στάχτη
που έκανε τις καμινάδες.
Την ίδια μαλακή πέτρα που επέτρεψε σε κάποιον να σκάψει όλο αυτό το μέρος.
Είναι σίγουρα σφραγιζόμενες πόρτες που χωρίζουν τα επίπεδα
και απαιτούν σύνθετη μηχανική για να εφαρμόζουν σωστά.
Αλλά η πέτρα είναι μαλακή
και αποφασισμένοι εισβολείς με βαριοπούλες
εύκολα θα τις κατεδάφιζαν,
καθιστώντας την προσπάθεια να φτιάξουν τους μεγάλιθους εντελώς μάταιη.
Αρχίζω να αναρωτιέμαι αν σχεδιάστηκαν καν για να αποτρέπουν επιθέσεις.
Εμένα μου φαίνονται λιγότερο για αμυντικές οχυρώσεις
και περισσότερο για έξυπνος τρόπος να υπάρχει ιδιωτικότητα
ή να αποτρέπουν τη διάδοση φωτιάς.
Ακόμα κι αν αυτό το μέρος φτιάχτηκε αρχικά ως στρατιωτική εγκατάσταση,
γιατί να το σκάψουν εδώ;
Δεν υπήρχε κάτι προς υπεράσπιση.
Δεν υπήρχαν οικισμοί
πάνω από το έδαφος στη Μαλακοπή μέχρι το 1830.
Η ιδέα ότι ήταν μέρη που πήγαιναν οι άνθρωποι για να κρυφτούν από εισβολείς
δεν μου φαίνεται λογική.
Όταν οι εισβολείς έρχονται σε μια περιοχή,
έρχονται για να την καταλάβουν.
Αρκεί να μπλοκάρουν τις εισόδους και να περιμένουν να πεθάνεις.
Αυτή η ιδέα, λοιπόν, δεν βγάζει κανένα νόημα.
Κατά τη γνώμη μου, οι ακαδημαϊκοί το παρακάνουν λέγοντας
ότι ήταν τον 8ο αιώνα π.Χ.
επειδή είναι οι πρώτες ημερομηνίες γνωστής χρήσης.
Μάλιστα.
Αλλά δεν ξέρουμε απαραίτητα ότι το έφτιαξαν τότε.
Ίσως είχε φτιαχτεί ήδη.
Πιθανό, αποτελεί μυστήριο.
-Είναι η πιο πιστευτή θεωρία… -Ναι.
…όχι η μόνη σωστή θεωρία.
Η χρονολόγηση της υπόγειας πόλης
είναι όσο πιο αβέβαιη γίνεται να είναι μια αρχαιολογική χρονολόγηση.
Όλες οι ημερομηνίες προέρχονται από τη χρήση σε διαφορετικές περιόδους.
Το ότι ζω σε ένα σπίτι σήμερα
δεν σημαίνει ότι χτίστηκε μόλις πριν μπω.
Αυτή η ιδέα με κάνει να αμφισβητώ την επίσημη χρονολόγηση των τούνελ.
Μπορεί να είναι παλιότερα,
πολύ παλιότερα, απ' ό,τι λέει η αποδεκτή θεωρία;
Και ήταν ο λόγος που κατασκευάστηκαν όχι για να κρυφτούν από τους εισβολείς
μα για να κρυφτούν από κάτι άλλο;
Στα πιο αρχαία επίπεδα, αυτά που είναι πιο κοντά στην επιφάνεια,
τα δωμάτια δεν φαίνονται να σχεδιάστηκαν για άμυνα
αλλά για διαβίωση.
Οι υπόγειες πόλεις ήταν οργανωμένες για να ικανοποιούν την ανθρώπινη διαβίωση.
Με άλλα λόγια, την καθημερινή ζωή.
Και για αυτό, όλοι οι πόροι ήταν διαθέσιμοι.
Ξεκινώντας από την κουζίνα, την αποθήκη τροφίμων, τους χώρους διαβίωσης.
Ξέρουμε ότι χρησιμοποιούσαν τμήματα για μαγείρεμα
και ξέρουμε ότι έφτιαχναν μικρές καμινάδες.
Στα επίπεδα εισόδου, υπάρχουν δωμάτια που λέγονταν στάβλοι.
Τα ζώα θα ήταν τα πιο πολύτιμα υπάρχοντα αυτών των ανθρώπων.
Μια περιοχή έχει αναγνωριστεί ως αρχαίο οινοποιείο
όπου έστυβαν σταφύλια.
Πράγματι, τα τούνελ θα γίνονταν φοβερά κελάρια.
Η θερμοκρασία μένει άνετη,
όση ζέστη ή όσο κρύο κι αν κάνει στην επιφάνεια.
Το φαγητό θα έμενε φρέσκο εδώ κάτω.
Είναι σαφές πως η Μαλακοπή φτιάχτηκε για να χρησιμοποιηθεί από μεγάλο πληθυσμό.
Ένα υπόγειο καταφύγιο.
ΣΥΓΚΡΟΤΗΜΑ ΟΡΟΥΣ ΣΑΪΕΝ - ΗΠΑ
Σκεφτείτε σύγχρονα παραδείγματα
όπου οι άνθρωποι έχουν φτιάξει αχανείς υπόγειους χώρους διαβίωσης.
Το Συγκρότημα του Όρους Σαϊέν στο Κολοράντο.
ΝΤΙΣΙΑ ΤΣΕΝΓΚ - ΚΙΝΑ
Το δίκτυο τούνελ Ντίσια Τσενγκ σκαμμένο κάτω από το Πεκίνο.
ΚΕΝΤΡΟ ΕΠΙΧΕΙΡΗΣΕΩΝ ΕΚΤΑΚΤΗΣ ΑΝΑΓΚΗΣ - ΗΠΑ
Το Κέντρο Επιχειρήσεων Έκτακτης Ανάγκης υπό τον Λευκό Οίκο.
Κανένα από αυτά δεν χτίστηκε για την αντιμετώπιση εισβολέων.
Χτίστηκαν ως καταφύγια,
για διατήρηση της ζωής σε περίπτωση κάποιας απειλής από ψηλά.
Νομίζω ότι αυτό ακριβώς συμβαίνει…
στη Μαλακοπή.
Μα πιστεύω ότι αυτό το καταφύγιο φτιάχτηκε πολύ πιο πριν
απ' ό,τι υπολογίζουν οι αρχαιολόγοι.
Κάποια στοιχεία υποδεικνύουν
ότι η Μαλακοπή μπορεί να ανάγεται στον τελευταίο Παγετώνα.
Αφορούν τα ενδεικτικά σημάδια που άφησαν οι χειροπελέκεις
σε τοίχους της Μαλακοπής.
Μόλις ενάμισι χλμ. έξω από τη Μαλακοπή,
Τούρκοι αρχαιολόγοι που ερευνούσαν μια αρχαία κοίτη ποταμού
βρήκαν πολλούς χειροπελέκεις και λίθινα εργαλεία
που ανάγονται γύρω στο 9.500 π.Χ.,
το τέλος του Παγετώνα.
Τα ίδια εργαλεία
που έδωσαν σχήμα στα πιο ρηχά και πιο παλιά δωμάτια της Μαλακοπής.
ΚΑΡΑΧΑΝ ΤΕΠΕ - ΤΟΥΡΚΙΑ
Σκεφτείτε τον ημι-υπόγειο θάλαμο στο Καραχάν Τεπέ,
λιγότερα από 480 χλμ. από δω,
με τις κολόνες που μοιάζουν πολύ
με τις φυσικές καμινάδες των νεράιδων της Καππαδοκίας.
Αφού όλοι αποδέχονται
ότι αυτός ο θάλαμος σκαλίστηκε στο τέλος του Παγετώνα,
δεν υπάρχει λόγος η Μαλακοπή
να μη φτιάχτηκε την ίδια περίπου εποχή.
Καθώς η πόλη φανερώνει το βάθος και την πολυπλοκότητά της,
είναι δύσκολο να αγνοήσουμε την τεράστια κλίμακα του εγχειρήματος
και τη μεγάλη προσπάθεια που έγινε εξαρχής για να γίνουν τα τούνελ.
Αυτό που κάνει αυτό το επίτευγμα μηχανικής πιο σπουδαίο
είναι πως δεν είναι η μόνη υπόγεια πόλη στην Καππαδοκία.
Το 2013, οικοδόμοι βρήκαν τυχαία
κι άλλα τούνελ στο Νεβσεχίρ,
είκοσι επτά χλμ. μακριά.
Βρήκαν μια υπόγεια πόλη ακόμα μεγαλύτερη από τη Μαλακοπή.
Από τότε έχουν ανακαλυφθεί κι άλλες υπόγειες πόλεις.
ΤΟΥΡΚΙΑ - ΣΥΡΙΑ
Η εντυπωσιακή αλήθεια είναι πως στην Καππαδοκία…
ΚΑΠΠΑΔΟΚΙΑ - ΜΑΛΑΚΟΠΗ
…οι αρχαιολόγοι έχουν αναγνωρίσει 36 τέτοιες υπόγειες πόλεις.
Κι αν μετρήσουμε αυτές με μόνο δύο επίπεδα,
ο αριθμός εκτοξεύεται στις 200.
Μια από αυτές τις υπόγειες πόλεις, μόλις οκτώ χλμ. από τη Μαλακοπή,
κρατά ένα απίστευτο μυστικό.
Τα τούνελ στο Καϊμακλί έχουν βάθος οκτώ ορόφων
σε μια περιοχή ευρύτερη από τη Μαλακοπή.
Βάσει του αριθμού των σκαλισμένων στους τοίχους αποθηκών,
οι αρχαιολόγοι πιστεύουν πως το καταφύγιο φιλοξενούσε μέχρι και 3.500 ανθρώπους.
Όμως, το πιο ασύλληπτο γνώρισμά του βρίσκεται εδώ, στο τρίτο επίπεδο κάτω.
Ένα υπόγειο τούνελ που εκτείνεται σε μεγάλη απόσταση.
Είναι αδιάβατο σήμερα,
αλλά κάποιοι λένε πως αυτό το τούνελ συνδέει το Καϊμακλί με τη Μαλακοπή.
Μια ευθεία απόσταση περίπου οκτώ χλμ.
Μάλιστα, οι αρχαιολόγοι έχουν επιβεβαιώσει
ότι τουλάχιστον έξι άλλα υπόγεια συγκροτήματα στην Καππαδοκία
συνδέονται μεταξύ τους με παρόμοια υπόγεια περάσματα.
Για μένα, αυτό αλλάζει τα πάντα.
Αυτοί οι υπόγειοι λαβύρινθοι δεν είναι απομονωμένα, ξεχωριστά καταφύγια.
Είναι μέρος ενός τεράστιου και εκτεταμένου έργου
που περιλαμβάνει δεκάδες παρόμοιους χώρους στην περιοχή.
ΚΑΠΠΑΔΟΚΙΑ
Μόνο ένας πολιτισμός με ισχυρό κίνητρο θα αναλάμβανε τέτοιο έργο.
Τι είδους απειλή θα ήταν τόσο ολέθρια
που θα ανάγκαζε έναν ολόκληρο λαό,
πιθανώς εκατοντάδες χιλιάδες ανθρώπους, να σκαλίσει μια νέα ζωή κάτω από τη γη;
Θα υπάρχει άλλη εξήγηση για αυτά τα μέρη,
που θα βγάζει περισσότερο νόημα από την αποφυγή των εισβολέων.
Η απάντηση μπορεί να βρίσκεται σε έναν πολύ παλιό μύθο της περιοχής,
έναν μύθο που ανάγεται χιλιάδες χρόνια πριν στους ζωροαστριστές.
Οι διάσημοι περιστρεφόμενοι δερβίσηδες της Καππαδοκίας.
Πιστοί ακόλουθοι της θρησκείας του Σουφισμού.
Ένα κατάλοιπο του αρχαίου πολιτισμού του Ζωροαστρισμού.
Ο αρχαίος Πέρσης προφήτης, Ζωροάστρης, ίδρυσε αυτό που κάποιοι ισχυρίζονται
πως είναι η παλιότερη συνεχόμενα ασκούμενη θρησκεία.
Τα ιερά της κείμενα αναφέρονται σε μια υπόγεια πόλη όπως η Μαλακοπή
και μας λένε ακριβώς γιατί φτιάχτηκε και από ποιον.
Ο Ζωροάστρης μιλούσε για τον πρώτο βασιλιά και ιδρυτή του πολιτισμού,
έναν άντρα ονόματι Γίμα.
Μια μέρα, καθώς ο Γίμα ήταν δίπλα σε ένα ποτάμι,
ο θεός Αχούρα Μάσδα τού εμφανίστηκε με μια δυσοίωνη προειδοποίηση.
Όχι για μια πλημμύρα, αλλά για έναν μοιραίο χειμώνα.
Και είπε στον Γίμα να φτιάξει ένα βάρα, ένα τεράστιο υπόγειο καταφύγιο.
Μέσα σε αυτό έπρεπε να βάλει τους καλύτερους ανθρώπους, και ζώα,
δύο από κάθε είδος.
Ο Γίμα έπρεπε να φυλάξει σπόρους από κάθε δέντρο,
δημιουργώντας ανεξάντλητα εφόδια μέχρι να περάσει ο μοιραίος χειμώνας.
Και τα ιερά κείμενα μάς λένε επίσης
ότι η έναρξη αυτού του μοιραίου χειμώνα θα αναγγελλόταν από ένα φίδι στον ουρανό.
Το υποτιθέμενο μυθικό βάρα
μοιάζει πολύ με τις υπόγειες πόλεις που βρίσκουμε στην Καππαδοκία.
Αλλά οι συμβατικοί ιστορικοί δεν βλέπουν τη σύνδεση.
Ο μύθος του Γίμα είναι απλώς ένας μύθος
που δεν σημαίνει κάτι για την αρχαιολογία,
ωστόσο μιλάει για την κάθοδο ενός φρικτού ψυχρού χειμώνα.
Και όπως οι γεωλόγοι επιβεβαίωσαν
ότι υπήρξε μια περίοδος μεγάλων πλημμυρών κατά τον Νεότερο Δρυά,
οι οποίες μοιάζουν πολύ με αυτές των μύθων,
σημείωσαν επίσης ότι μετά η θερμοκρασία στον πλανήτη έπεσε απότομα.
Ένας όντως μοιραίος χειμώνας.
Και μετά είναι η λεπτομέρεια που συνδέει την έναρξη του μοιραίου χειμώνα
με την άφιξη ενός μεγάλου φιδιού από τον ουρανό,
ακριβώς όπως τα φίδια που συναντήσαμε στους μύθους των Αζτέκων
ή των Ιροκουά.
Φίδια που πάντα σχετίζονται με κατακλυσμούς.
Θυμάμαι εκείνες τις κολόνες στο Γκεμπεκλί Τεπέ
που είναι γεμάτες απεικονίσεις φιδιών που φαινομενικά πέφτουν από τον ουρανό.
Ή το χαραγμένο φίδι στον μεγάλο ναό του Τζγκαντία στη Μάλτα.
Ή το Ύψωμα του Φιδιού στην Αμερική.
Φυσικά, οι αρχαιολόγοι δεν συνδέουν καν αυτά τα αρχαία σύμβολα και παραδόσεις
από αντίθετα μέρη του πλανήτη μεταξύ τους…
ΣΟΤΣΙΚΑΛΚΟ - ΜΕΞΙΚΟ
…πόσο μάλλον με ένα γεγονός.
Όμως, έχουμε δει πλέον πως διαφορετικές και τάχα άσχετες κατασκευές
σε όλο τον κόσμο
φαίνεται να έχουν επωφεληθεί από ένα κληροδότημα πολύ αρχαίων γνώσεων.
ΜΑΛΤΑ
Κοινό, μα άγνωστης προέλευσης.
Η εντυπωσιακή νύξη είναι ότι στην Εποχή των Παγετώνων
ένας προηγμένος πολιτισμός, που επηρέασε όλο τον πλανήτη,
συνυπήρχε με τους κυνηγούς-συλλέκτες που ξέρουμε ότι ήταν παρόντες τότε.
Ένας πολιτισμός που καταστράφηκε
στους μυστηριώδεις κατακλυσμούς του Νεότερου Δρυά.
Μπορεί όλες αυτές οι αναφορές σε φίδια να είναι μέρος του κληροδοτήματος;
Μια προειδοποίηση που άφησαν πίσω οι επιζώντες.
Το συμπέρασμα είναι, για μένα, ότι εμείς οι άνθρωποι είμαστε ένα είδος με αμνησία.
Τόσο άσχημα ζαλισμένοι από τους κατακλυσμούς
στο τέλος του τελευταίου Παγετώνα,
που έχουμε ξεχάσει ένα σημαντικό κεφάλαιο της ίδιας μας της ιστορίας.
Και αυτό μπορεί να είναι μεγάλο πρόβλημα γιατί όπως πολλοί τέτοιοι μύθοι,
μια ιστορία για τον Γίμα τελειώνει με μια προειδοποίηση από τους θεούς
ότι μια μέρα, μια παρόμοια καταστροφή θα επιστρέψει.
Θα μπορούσε;
Για πολύ καιρό, παρέμενε μυστήριο τι πυροδότησε τις πλημμύρες,
τις φωτιές και τις χαμηλές θερμοκρασίες του Νεότερου Δρυά,
αλλά νέα γεωλογικά στοιχεία υποδεικνύουν μια φρικτή πιθανότητα.
Στοιχεία ορατά μέχρι και σήμερα
στο σημαδεμένο τοπίο της προϊστορικής Αμερικής,
όπου θα πάω στη συνέχεια.
Είμαι πεπεισμένος πως η προέλευση του συμβολισμού του φιδιού
έχει να κάνει ακριβώς με τα φίδια στον ουρανό
που αποκαλούμε κομήτες.
Υποτιτλισμός: Νάσια Γιαγκοπούλου